text: Mistillid til Fredericia borgmester
  16 december 2012 kl. 15.19
  Et enigt økonomiudvalg i Fredericia Kommune har søndag eftermiddag udtrykt mistillid til byens sygemeldte borgmester Thomas Banke. Der er indkaldt til ekstraordinært byrådsmøde i morgen mandag.  
  Det er både Thomas Banke egne partimedlemmer samt repræsentanter fra de øvrige partier, der nu er udtrykker mistillid til borgmesteren.
  Byrådet er indkaldt ekstraordinært i morgen kl. 18.00 med det ene punkt på dagsordenen at drøfte et mistillidsvotum til borgmesteren.
  Den seneste udvikling kommer efter at politikerne har haft lejlighed til at se nærmere på det rod, der har været med borgmesterens brug af et kommunalt creditkort.
  I går blev det dokumenteret, at borgmesteren i en lang række tilfælde har brugt kortet til private formål.
  En borgmester kan ikke afsættes, men hvis et samlet byråd udtrykker mistillid til hans embedsførelse, så kan det blive svært at blive siddende.
  Se TV SYD i aften kl. 19.30
  